Aarhuus Stifts-Tidende, 1843-11-27
- Det kgl. Theater er blevet beriget med et fra Fransk oversat Skuespil med den lokkende Titel: "Lykkelig som en Prindsesse", men Publicum har allerede den første Aften ved stærk Hyssen frabedt sig den Lykke, oftere at see det. – J Aften gives en Opera af vor virksomme og duelige Capelmester Glaser selv, nemlig Ørnens Rede", hvilken, uagtet den for flere Aar siden blev givet her, paa Grund af at den dengang blev paa mange Maader afskaaret og transponeret, nu kan ansees for ganske ny, og under Componistens egen Anførsel vist vil gjøre Lykke. (Md.)– Jfr. Rosenkildes anden Debut paa det kgl. Theater, som "Md. Burmann i "de Uadskillelige viste atter, at denne unge Pige er en virkelig Kunstnerinde. Hun er i Besiddelse af Evner til med stor Bestemthed at opfatte den af Digteren udkastede Charakteer, gjennemtrænge den i alle dens Nuancer, og fremstille den med Klarhed som et fuldstændigt Billede, der er tegnet med Fasthed og coloreret med almindelig Smag. Hendes fortræffelige, med stor Besindighed behandlede udtryksfulde Spil med Hænder og Øine hører til det Ualmindelige paa vor Scene siden den tabte Frydendahl. S. Aften optraadte og saa Jfr. Augusta Petersen i sin anden Debut rolle, Carolines Parti i samme Vaudeville, og viste, at man heller ikke har taget feil i denne unge Dames herlige Anlæg for Theatret. Fru Heiberg, som Søcadetten, blev ved Jndtrædelsen modtagen med stærk Acclamation; hendes Spil var i høi Grad gratieust, fuldt af Liv og Elskværdighed. Ogsaa Hr. Nosenkilde blev ved Jndtrædelsen hilset af Publicum. Hummers Parti hører, som bekjendt, til den høist fortjente Kunstners meest fuldendte og originalt opfattede Roller. (Brig. Td.)– Vi kunne ikke undlade, paa det varmeste at anbefale til Publ. Opmærksomhed det Cabinet for optiske Jllusioner som i denne Tid forevises heri Byen. Electromagnetismens Virkninger tydeliggjøres t. Ex. her igjennem en fortræffelig udført Model af Wagners Vogn, der, som bekjendt, ved Electromagnetismens Hjælp, kan afbenyttes som Locomotiv paa en Jernbane. Jkke mindre interessant er det galvaniske Kulbatteri, den galvaniske Kanon, den orstedske Electromagnet, med deres mærkværdige Virkninger. Tillige er opstillet en Mængde optiske Apparater, som fremkalde de forunderligste og frappanteste Jllusioner, som f. Ex. en Hund, der forsvinder, naar man griber efter den, Blomsterforvandlingerne, Archimedes's Glas, osv. Men fremfor Alt vil interessere Alle de tre verdensberømte Automater, der allerede for hundrede Aar siden ere udførte af Uhrmagerne Jacquet Droz og hans Søn, som ved disse Arbeider have erhvervet sig et berømmeligt Navn i Mechaniken. Det eene Automat: Drengen, der skriver, er et formeligt Vidunder, thi han skriver enhver Sætning man vil dictere ham. Det andet: Tegneren udfører for Alles Øine fem forskjellige Tegninger, og det som en fuldkommen routineret Mester. Ligesaa interessant er Claveerspillerinden, der foredrager adskillige Arier, og ved det uskyldige Coquetteri, hvormed hun hilser, læser sine Noder, bevæger Øine og Bryst a. har givet den tydske Novellist Hoffmann Motivet til en af hans bekiendteste Fortællinger. Til disse Automaters Historie hører det, at de have tilbragt mere end 30 Aar i de spanske Jnqvisitions Fængsler, idet Droz nemlig under sit Ophold i Spanien blev fængslet efter Jnqvisitionens Ordre som Troldmand tilligemed sine Automater, hvilke han var nødt til at lade blive tilbage, da det endelig lykkedes ham selv at redde sig ved Flugten. (Porteseuillen.)